CELEX: 62017TA0458
Language: bg
Date: 2018-11-26 00:00:00
Title: Дело T-458/17: Решение на Общия съд от 26 ноември 2018 г. — Shindler и др./Съвет (Жалба за отмяна — Институционално право — Оттегляне на Обединеното кралство от Съюза — Споразумение за определяне на реда и условията за оттегляне — Член 50 ДЕС — Решение на Съвета за разрешаване на започването на преговори с Обединеното кралство за сключване на посоченото споразумение — Граждани на Обединеното кралство, живеещи постоянно в друга държава — членка на Съюза — Подготвителен акт — Акт, неподлежащ на обжалване — Липса на пряко засягане — Недопустимост)

4.2.2019   
            
            
               BG
            
            
               Официален вестник на Европейския съюз
            
            
               C 44/35
            
         
      Решение на Общия съд от 26 ноември 2018 г. — Shindler и др./Съвет
      (Дело T-458/17) (1)
      
      ((Жалба за отмяна - Институционално право - Оттегляне на Обединеното кралство от Съюза - Споразумение за определяне на реда и условията за оттегляне - Член 50 ДЕС - Решение на Съвета за разрешаване на започването на преговори с Обединеното кралство за сключване на посоченото споразумение - Граждани на Обединеното кралство, живеещи постоянно в друга държава — членка на Съюза - Подготвителен акт - Акт, неподлежащ на обжалване - Липса на пряко засягане - Недопустимост))
      (2019/C 44/45)
      Език на производството: френски
      
         Страни
      
      
         Жалбоподатели: Harry Shindler (Porto d’Ascoli, Италия) и останалите 12 жалбоподатели, чиито имена са посочени в приложение към решението (представител: J. Fouchet, адвокат)
      
         Ответник: Съвет на Европейския съюз (представители: M. Bauer и R. Meyer)
      
         Предмет
      
      Искане на основание член 263 ДФЕС за отмяна на Решение (ЕС, Евратом) от 22 май 2017 година на Съвета на Европейския съюз за разрешаване на започването на преговори с Обединено кралство Великобритания и Северна Ирландия относно споразумение, с което се определят редът и условията за оттеглянето му от Европейския съюз (документ XT 21016/17), включително приложението към това решение, определящо указанията за водене на преговорите относно посоченото споразумение (документ XT 21016/17 ADD 1 REV 2)
      
         Диспозитив
      
      
                  1)
               
               
                  Отхвърля жалбата като недопустима.
               
            
                  2)
               
               
                  Липсват основания за произнасяне по молбата за встъпване на Европейската комисия.
               
            
                  3)
               
               
                  Осъжда г-н Harry Shindler и останалите жалбоподатели, чиито имена са посочени в приложение, да заплатят собствените си съдебни разноски, както и тези на Съвета на Европейския съюз.
               
            
                  4)
               
               
                  Осъжда Комисията да заплати собствените си съдебни разноски във връзка с молбата за встъпване.
               
            
         (1)  ОВ C 347, 16.10.2017 г.